На основу члана 44. став 2. Закона о култури („Службени гласник Републике Србије“, број 72/09, 13/16, 30/16 - испр., 6/20, 47/21, 78/21 и 76/23 ), члана 37. став 1. тачка 20) Статута Града Ниша ("Службени лист Града Ниша", број 88/08, 143/16 и 18/19) и члана 15. став 2. Одлуке о оснивању Галерије савремене ликовне уметности Ниш ("Службени лист града Ниша", број 80/13 – пречишћен текст, 115/16, 99/20 и 85/21),

Скупштина Града Ниша, на седници одржаној \_\_\_\_\_\_\_\_\_\_\_\_\_\_, донела је

**Р Е Ш Е Њ Е**

I **ДАЈЕ СЕ САГЛАСНОСТ** на Програм рада Галерије савремене ликовне уметности Ниш за 2025. годину, број 456/2, који је донео Управни одбор ове установе, на седници одржаној 20.12.2024 .године.

II Програм рада Галерије савремене ликовне уметности Ниш за 2025. годину реализоваће се у складу са Финансијским планом ове установе за 2025. годину.

III Решење доставити Галерији савремене ликовне уметности Ниш, Градској управи за друштвене делатности и Градској управи за финансије.

Број:

У Нишу,

**СКУПШТИНА ГРАДА НИША**

Председник

Проф. др Игор Новаковић

**Образложење**

На основу члана 44. став 1. тачка 5) Закона о култури („Службени гласник Републике Србије“, број 72/09, 13/16, 30/16- испр., 6/20, 47/21, 78/21 и 76/23), члана 15. став 1. тачка 5. Одлуке о оснивању Галерије савремене ликовне уметности Ниш („Службени лист Града Ниша", број 80/13 – пречишћен текст, 115/16, 99/20 и 85/21) и члана 38. Статута Галерије савремене ликовне уметности Ниш, управни одбор Галерије савремене ликовне уметности Ниш, на седници одржаној 20.12.2025. године, донео је Програм рада Галерије савремене ликовне уметности Ниш за 2025. годину, број 456/2, и доставио га Градској управи за друштвене делатности на даљу надлежност.

Програм рада Галерије савремене ликовне уметности Ниш за 2025. годину реализоваће се кроз изложбену, издавачко-информативну и едукативну активност. Галерија планира и реализацију традиционалне годишње манифестације: Ликовну колонију Сићево 2025 и Графичку радионицу Сићево 2025, Нишког цртежа 12/2 и Нишког салона.

Галерија ће у 2025. години приредити 26 изложби, и то: 8 изложби у великој сали

Официрског дома, 11 у Павиљону у Тврђави и 7 у „Салону 77“. Изложбени програм Галерије савремене ликовне уметности Ниш чине 7 колективних и 19 самосталних изложби.

Галерија ће у част двојице преминулих уметника који су обележили ликовни и културни живот Ниша, Мирослава Анђелковића и Миодрага Анђелковића, приредити изложбе њихових дела, које као и ретроспективне изложбе Зорана Павловића и групе ДиСтруктура имају карактер изложбе по позиву.

Галерија ће настојати да своју колекцију и у 2025.години презентује у другим срединама, приређивањем изложби у галеријама и музејима у земљи и иностранству.

Чланом 32. Одлуке о буџету Града Ниша за 2025. годину („Сл. лист Града Ниша“, број 144/24) прописано је да „надлежни директни корисници буџетских средстава врше расподелу средстава индиректним корисницима у оквиру својих одобрених апропријација“. Иста одредба прописује и обавезу корисника да доносе план за коришћење одобрене апропријације – финансијски план. У складу са наведеним, управни одбор Установе донео је Финансијски план Галерије савремене ликовне уметности Ниш за 2025. годину, који је у циљу целовитог сагледавања Програма достављен у прилогу.

Имајући у виду да је Програм рада Галерије савремене ликовне уметности Ниш за 2025. годину сачињен у складу са законом, прописима Града и циљевима оснивања Установе, Градска управа за друштвене делатности је израдила нацрт Решења о давању сагласности на Програм рада Галерије савремене ликовне уметности Ниш за 2025. годину, као у диспозитиву.

вршилац дужности начелника

Градске управе за друштвене делатности

Миљан Петровић